text: Dybbøl-Skolen Sønderborg blandt de bedste til fodbold
  07 april 2015 kl. 12.16
  Med otte vunde kampe i streg har eleverne på den sønderjyske skole nu kvalificeret sig til kvartfinalen i den landsdækkende turnering Ekstra Bladet Skolefodbold.
  Kvartfinalen spilles på fredag i Odense mod det odenseanske hold fra Pårup Skole.
  Dermed er drengene fra Dybbøl-Skolen Sønderborg blandt de otte bedste skoler i Danmark til at spille fodbold.
  Drengene har vundet hele otte kampe i streg med en målscore på 40:3 for at komme til kvartfinalen.
  Nu står kampen så om at blive Danmarks bedste skole i skolefodbold. En drøm, der kan gå i opfyldelse, hvis de vinder de næste 3 kampe.
  Finalen spilles 30. april på Odense Stadion.
  Ekstra Bladet Skolefodbold har eksisteret siden 1961.
  